مسج كويت نيوز البارح يقول نقلا عن هايف
النائب هايف: العبث الأخلاقي الذي تقوم به شركات الإتصالات عبر غرف الدردشة ورسائل الشات يتحملها وزير المواصلات
مو قلنا لكم
هذا نائب فايز بجريمة انتخابات فرعية
ياي بيتحكم بالمسجات
يا جماعة لحد يقول له في خدمة توفير تقلل سعر المكالمات
وفي خدمة مكالمة الفيديو
وفي خدمة هوائي بعد
اشوه ان ما يعرف ال آي آر سي
الا صج ليما الحين موجود؟
المهم
الخروف كلمة تطلق على كل مسبه تابع يمشي ورا الراعي بلا تفكير او هوية
طبعا المصطلح دارج بين البنات والشباب
أعطيكم مثال
بنت وصبي يكلمون بعض
المهم واعد ربعه الصبي ان يطلع معاهم ويعزمهم على العشا بنينو مثلا
قبل العزيمة بدقايق تدق عليه البنت وتقول له لا ما تروح واهوا لا يحترم كلمته اللي عطاها حق الشباب ويسمع كلام البنت
هذا يطلق عليه خروف
مثال آخرصبي يكلم بنت
ويحبها وما يخونها وكل كلام اغاني الحب يسويلها ياه
صادها مرة بدون لا تدري واهيا تقول حق رفيجاتها ان اهيا ممشيته سيده
دق معصب وقال لها بكل عصبية
حبيبتي لا تقولين جذيه مرة ثانية
المهم واهوا طالع اليوم الثاني شاف واحد يتحرش فيها وواقف معاها بعد ومعطيها الرقم
دق متنرفز يقول منو هذا
قالت له ولد خالتي
قال لها آسف حبيبتي شكيت فيج
اليوم اللي وراه على طول كان فالانتاين شافها شاريه ورد وإيدها بإيد واحد وطالعه من السينما
قالها لها منو هذا
قالت ولد عمي توه راد من بره وهالورد حقك
وصدق واستانس بعد
اكثر من جذيه ماكو
المهم
في يوم 19 مارس 2006
ابتلانا الرب احنا يالكويتيين ببلوى اكملت البلاوي السابقه
هذي البلوى تسمى فؤاد الفلاح
تم تعيينه مدير عام الهيئة العامة للشباب والرياضة
يعني تقريبا وزير للرياضة الكويتية
عاد من يوم تعيينه الى اليوم اليكم بعض ما حدث
على مستوى كرة القدم فقط
خروج المنتخب من تصفيات كأس آسيا يعني حتى ما كنا من أفضل 20 منتخب بآسيا
خروج المنتخب من كاس الخليج بعد تعادل مع اليمن وخسارة من عمان وخسارة من الامارات
يعني دشينا البطولة وما فزنا وطلعنا وأظنها اول مرة بتاريخ الكويت يصير هالشي
خروج المنتخب من التصفيات الأولمبية
الوعد على مدى سنتين بإنهم يزرعون ملاعب القدم عشان تصلح للعب وما صار شي
البدء بتنفيذ ستاد نادي اليرموك والتوقف عن تنفيذه لمدة أكثر من سنة يعني بإختصار نادي اليرموك ما عندهم ملعب
الهروب من حضور اي اجتماعات للجان الشباب والرياضة بالمجلس
يعني بإختصار فؤاد الفلاح كان يبي يتحدى في ان يكون الأسوأ على الإطلاق ونجح بإقتدار
وغيره وغيره من مصروفات وهدر بالمال العام على حساب الدولة
بعد كل هالخمبقه والمهازل اللي يقودها فؤاد الفلاح
نفتح الجرايد اليوم او نفتج جريدة الفتن بالأصح ونشوف
استح على ويهك شوي
من زين رئيس الهيئة عشان تدبر ضده صفقة في ليل على قولتك
يعني ذكرني فؤاد وحضرتك يا نائب بالصبي والبنت اللي كتبت عنهم فوق
فؤاد يخربط وإنت تبيه يستمر
احنا نتكلم عن رفعة الدولة ومجدها وانت حضرتك زعلان ليش يشيلون فؤاد
اذا ما انشال هذي المهزلة صج مو اذا شالوه؟
وين بنروح بعد
اي حضيض بتودوننا زود
حرام اللي قاعد يصير بالبلد والله العظيم
على فكرة اليوم ايضا
قالوا بيوقعون مع مدرب يدرب منتخبنا ويعيد امجاده
الطريف بالموضوع ان المدرب اللي ودهم يوقعون معاه
عاطل عن التدريب من سنتين نقلا عن القبس
واخر منصب تولاه اهوا تدريب منتخب صربيا في كاس العالم وطلع الأخير بالمجموعة
ومسجلين في مرمى فريقه 10 اقوال من 3 مباريات
وتمت اقالته
يا عيني عليك يا عجب والله يعينك انت وربعك على ما بلاكم
ملاحظة مهمه: ما اقصد اني اقول عن النائب قويعان ان حيوان لا حشا لكنه مصطلح دارج لإيصال المعلومة لا اكثر